གུས་པར་འོས་པའི༼འབར་ཞུན༽ཚགས་པར་གྱི་རྩོམ་སྒྲིག་པ་དང་རྩོམ་པ་པོ་རྣམ་པ་ལགས།ཉེ་ལམ་ཁྱེད་ཅག་གི་མགོ་ཐོག་ལ་འོང་བའི་ཐ་ཆད་ཀྱི་ལས་དེ་གོ་མ་ཐག་ཞེ་གཏིང་ནས་ཨ་ཁ་བསམ་བྱུང་།དམུ་རྒོད་པ་དག་ལ་ཡི་ཆད་ཀྱིས་སྙིང་མི་བདེ་བར་རེ་ཞིག་ལྷགདུས་ཀྱི་འགྱུར་བ་ལྡོག་ཏུ་མེད་པའི་ཆོས་ཉིད་ཀྱི་གདོང་པར་གྲིས་བསྣུན་ཏེ།གྲི་ཁ་ནས་སྒེར་བསྡམས་དང་དད་པ་གླེང་བའི་ལས་འདི་ཁ་བའི་ཡུལ་གྲུ་ལ་གནའ་སྔ་མོ་ནས་གནམ་སྔོན་པོར་སྤྲིན་ནག་གིས་སྒྲིབ་པ་བཞིན་ཤིན་ཏུ་རབ་ཏུ་མི་སྡུག་པར་གནས་ཡོད་ཨང་།བདེན་པ་ལ་འཇུག་པའི་ཕོ་རབ་དེ་ཚོར།གྲི་དམ་ལ་འཆིང་སྟེ་ངར་རྫིག་བསྟོན་མཁས་པའི་རང་མྱི་ཐ་མལ་བ་དེ་དག་གི་རྩེད་ཆས་སུ་གྱུར་བ་བསམ་མ་ཆད་པར་གནས་པ་འདིས་ང་ཚོར་ག་རེ་ཞིག་ལབ་སོང་ལ།མ་འོངས་པའང་གནས་སྲིད་པར་བསམ་ན།ང་ཚོས་གནས་ལུགས་ཀྱི་གོ་ཁྲབ་བསྐོན་ཏེ་འཐབ་པར་རྩོམ་དགོས་པས།བདེན་པ་ཡི་དོན་དུ་མདའ་མདུང་གང་གིས་བསྣུན་ཏེ་སར་འགྱེལ་ཡང་ཞེ་རྩེད་ནས་མི་དགའ་བ་ག་ལ་མཆིས།གཏན་ནས་མ་མཆིས་སོ།།དེ་ན་ཁོ་བོས་ལས་ཀྱི་འཇིགས་པ་འདི་ཉིད་ཕ་ཡུལ་དུ་བྱུང་བ་ཐོས་ཐོགདཔལ་ཡོན་དང་ལྡན་པའི་བསམ་བློ་ལ་རེ་ཞིང་སྙེག་པ།བརྩོན་ཞིང་རྩོད་པའི་ཚེ་འདིར་ནང་གི་སྒེར་གཅོད་ལ་རང་ནུས་ཀྱིས་རྩོམ་ཞིག་འབྲི་འདུན་ཆེ་ཡང་།བར་སྐབས་སུ་ས་མཐར་ཡོད་པས་འཕྲིན་ཐུང་འདི་བདེན་པ་དང་གནས་ལུགས་ཀྱི་ཕྱིར་རྒྱང་རིང་ནས་ཕུལ།ཉི་མ་ལྷ་ས་ནས།༢༠༡༤༢༢༧